


15.pielikums nolikumam
ID Nr. IeM NVA 2023/120

[bookmark: _heading=h.gjdgxs]Iepirkuma līguma projekts
LĪGUMS 
PAR INŽENIERTĪKLU UN INŽENIERTEHNISKĀS SISTĒMAS APKOPES
 UN REMONTDARBU PAKALPOJUMIEM
(Objektā: _____________, kadastra apz.____________)
(Iepirkuma identifikācijas Nr. IeM NVA 2023/120)

Dokumenta datums ir tā 
elektroniskās parakstīšanas datums

Nodrošinājuma valsts aģentūra, ko saskaņā ar Ministru kabineta 2012.gada 11.decembra noteikumiem Nr.839 “Nodrošinājuma valsts aģentūras nolikums” pārstāv tās __________________________________________________________________, no vienas puses, un
____________________, ko saskaņā ar ______________________________________ pārstāv tās _____________________________, no otras puses, pamatojoties uz Iepirkuma rezultātiem, noslēdz šādu līgumu:

1. LĪGUMĀ LIETOTIE TERMINI
1.1. Pasūtītājs – Nodrošinājuma valsts aģentūra, reģistrācijas Nr.90009112024.
1.2. Izpildītājs – _____________________, reģistrācijas Nr.___________.
1.3. Līgums – šis, starp Pusēm noslēgtais līgums un visi tā pielikumi.
1.4. Puse/Puses – Pasūtītājs vai Izpildītājs, vai abi kopā.
1.5. [bookmark: _heading=h.30j0zll]Objekts/Objekti – nekustamais īpašums ______________, kadastra apz._______________.
1.6. Inženierkomunikācijas – Tehniskajā specifikācijā norādītie inženiertīkli un inženiertehniskās sistēmas, iekārtas un to elementi Objektā/Objektos.
1.7. Pakalpojumi – Tehniskajā specifikācijā noteikto Inženierkomunikāciju apkopes un remontdarbu veikšana Tehniskajā specifikācijā un Līgumā noteiktajā kārtībā.
1.8. Līguma kopējā summa – Līgumā noteiktajā kārtībā sniegto un pieņemto Pakalpojumu apmaksai paredzēta summa. Līguma kopējā summa neietver PVN.
1.9. PVN – pievienotās vērtības nodoklis.
1.10. Pakalpojumu nodošanas – pieņemšanas akti – Tehniskajā specifikācijā un/vai Līgumā noteiktie akti, kas apliecina noteiktā laika periodā (mēnesī) vai pēc konkrēta Pasūtītāja pieteikuma Izpildītāja sniegto Pakalpojumu pieņemšanu. Minēto aktu aizpildīšanas noteikumi ir noteikti Tehniskajā specifikācijā un/vai Līgumā un to paraugi ir pievienoti Tehniskās specifikācijas un/vai Līguma pielikumā.
1.11. Tehniskā specifikācija – dokuments, kas ir Līguma 1.pielikums un neatņemama sastāvdaļa, un kas nosaka Pakalpojumu sniegšanas un pieņemšanas kārtību un nosacījumus.
1.12. [bookmark: _heading=h.1fob9te]Finanšu piedāvājums – dokuments, kas ir Līguma 2.pielikums, kurā ir noteiktas Pakalpojumu cenas. Pakalpojumu cenās ir ietvertas visas ar Pakalpojumu sniegšanu saistītās izmaksas.
1.13. Apakšuzņēmējs – Izpildītāja nolīgta persona vai savukārt tās nolīgta persona, kura veic darbus vai sniedz pakalpojumus Pakalpojumu nodrošināšanai.
1.14. Nepārvarama vara – notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki un citi apstākļi, kas neiekļaujas Pušu iespējamās kontroles robežās u.c.).
1.15. Iepirkums – atklāts konkurss “Katastrofu pārvaldības centru jaunbūvju būvniecība Rēzeknē, Krāslavā, Kauguros, Dobelē, Balvos, Limbažos, Saldū” (identifikācijas Nr. IeM NVA 2023/120).

2. LĪGUMA PRIEKŠMETS
2.1. Pasūtītājs uzdod un apmaksā, un Izpildītājs sniedz Objektā/Objektos Pakalpojumus.

3. LĪGUMA KOPĒJĀ SUMMA UN NORĒĶINU KĀRTĪBA
3.1. Līguma kopējā summa ir _____ EUR (_______ eiro, __ centi) bez PVN. PVN tiek aprēķināts un maksāts papildus normatīvajos aktos noteiktā apmērā un kārtībā.
3.2. Samaksu par Pakalpojumu sniegšanu Pasūtītājs veic vienu reizi mēnesī, atbilstoši iepriekšējā kalendārajā mēnesī Izpildītāja faktiski sniegtajam Pakalpojumu apjomam.
3.3. Par Līguma noteikumiem atbilstošiem un faktiski saņemtiem Pakalpojumiem Pasūtītājs samaksā Izpildītājam Pakalpojumu maksu 30 (trīsdesmit) dienu laikā pēc tam, kad ir izpildījušies visi turpmākie nosacījumi: 
3.3.1. Pasūtītājs ir parakstījis Izpildītāja sagatavoto, parakstīto un iesniegto ikmēneša Pakalpojumu nodošanas – pieņemšanas aktu;
3.3.2. [bookmark: _heading=h.3znysh7]Izpildītājs ir iesniedzis Pasūtītājam atbilstošu rēķinu. Rēķina izrakstīšanas pamats ir Pušu parakstīts ikmēneša Pakalpojumu nodošanas – pieņemšanas akts.
3.4. Samaksa par Inženierkomunikāciju mazvērtīgo remonta darbu izpildi un Inženierkomunikāciju remontdarbu un papildu darbu izpildi, notiek Tehniskajā specifikācijā norādītajā kārtībā.
3.5. Puses vienojas, ka Izpildītājs iesniedz rēķinu, nosūtot to uz Pasūtītāja e-pastu rekini@agentura.iem.gov.lv <tiks precizēts, slēdzot līgumu>. Izpildītājs, sagatavojot rēķinu, tajā iekļauj informāciju par Līguma datumu, numuru, Iepirkuma identifikācijas numuru un Objektu, norādot tā kadastra numuru. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis.
3.6. Par rēķina apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu.
3.7. Pasūtītājam ir tiesības, pēc Izpildītāja rakstiska un pamatota aprēķina saņemšanas, kas iesniegts par Līguma darbības iepriekšējo gadu (12 mēnešiem) kopā ar Centrālās statistikas pārvaldes izsniegtu izziņu, izskatīt Izpildītāja sniegto Pakalpojumu cenu izmaiņas un attiecīgi veikt Pakalpojumu cenu indeksāciju. Indeksācijas rezultātā Pakalpojumu cenu palielinājums nedrīkst pārsniegt Centrālās statistikas pārvaldes fiksēto vidējo gada patēriņa cenu pārmaiņu indeksu (gada inflāciju), vienlaikus nepārsniedzot 5% palielinājumu. Izpildītājam minētos dokumentus ir tiesības iesniegt Pasūtītājam ne biežāk, kā vienu reizi gadā. Pasūtītājs izvērtē saņemtos dokumentus par Pakalpojumu cenu izmaiņu pamatotību un 15 (piecpadsmit) darba dienu laikā par pieņemto lēmumu rakstiski informē Izpildītāju.
3.8. Pasūtītājam nav pienākums Līguma spēkā esamības laikā izlietot visu Līguma 3.1.punktā noteikto Līguma kopējo summu.

4. PAKALPOJUMU NODOŠANAS UN PIEŅEMŠANAS KĀRTĪBA
4.1. Pakalpojumu sniegšanas un pieņemšanas nosacījumi un kārtība ir noteikta Tehniskajā specifikācijā.
4.2. Izpildītie Pakalpojumi tiek pieņemti ar Pakalpojumu nodošanas – pieņemšanas aktiem.
4.3. Izpildītājs līdz katra mēneša 5. (piektajam) datumam, saskaņā ar Līguma noteikumiem, iesniedz Pasūtītājam ikmēneša Pakalpojumu nodošanas – pieņemšanas aktu par iepriekšējā mēneša laikā sniegtajiem Pakalpojumiem un to izmaksām. 
4.4. Pasūtītājs, saņemot Izpildītāja Līguma 4.3.punktā noteiktajā kārtībā iesniegtos dokumentus, 10 (desmit) dienu laikā izvērtē iesniegto dokumentu atbilstību Līguma noteikumiem.
4.5. Ja Pasūtītājs konstatē, ka sniegtie Pakalpojumi, dokumenti un/vai attiecīgie akti atbilst Līguma noteikumiem, Pasūtītājs pieņem Pakalpojumus, parakstot attiecīgos Pakalpojumu nodošanas – pieņemšanas aktus.
4.6. Ja Pasūtītājs konstatē, ka sniegtie Pakalpojumi, dokumenti un/vai attiecīgie akti neatbilst Līguma noteikumiem, Pasūtītājs nepieņem Pakalpojumus:
4.6.1. ja Pasūtītāja konstatētās sniegto Pakalpojumu neatbilstības nav novēršamas, Pasūtītājs neapmaksā tos, piemērojot līgumsodu Līgumā noteiktajā kārtībā;
4.6.2. ja Pasūtītāja konstatētās Pakalpojumu, iesniegto dokumentu un/vai aktu neatbilstības ir novēršamas, Pasūtītājs iesniedz rakstisku pretenziju Izpildītājam.
4.7. Izpildītājs, saņemot Pasūtītāja Līguma 4.6.2.punktā noteiktajā kartībā iesniegto pretenziju, Pasūtītāja pretenzijā norādītājā termiņā par saviem līdzekļiem novērš pretenzijā noteiktās neatbilstības un iesniedz Pasūtītājam Līgumā noteiktos dokumentus un aktus, ko Pasūtītājs izvērtē, pieņemot vienu no Līguma 4.5. vai 4.6.punktā noteiktajiem lēmumiem. Ja Pasūtītājs atkārtoti pieņem Līguma 4.6.2.punktā noteikto lēmumu, Izpildītājs atkārtoti veic šajā punktā noteiktos pienākumus.
4.8. Pasūtītājs ir tiesīgs nepieņemt Pakalpojumus, kamēr Izpildītājs nav novērsis visas Pasūtītāja pretenzijā noteiktās neatbilstības.
4.9. [bookmark: _heading=h.2et92p0]Ja Izpildītājs ilgāk par 10 (desmit) dienām pēc pretenzijā noteiktā termiņa beigām nenovērš Pasūtītāja pretenzijā noteiktās neatbilstības, Pasūtītājs ir tiesīgs attiecīgo neatbilstību novēršanai pieaicināt trešās personas. Izdevumus, kas saistīti ar trešo personu pieaicināšanu Pakalpojumu un attiecīgo dokumentu neatbilstību novēršanai, Pasūtītājs ietur no Izpildītājam izmaksājamiem maksājumiem. Ja Izpildītājam izmaksājamo maksājumu nav vai ar tiem nepietiek, Pasūtītājs nosūta Izpildītājam rēķinu, ko Izpildītājs apmaksā 10 (desmit) dienu laikā no rēķina nosūtīšanas dienas.
4.10. Par Pakalpojumu izpildes dienu ir atzīstama diena, kad Pasūtītājs ir parakstījis Pakalpojumu nodošanas – pieņemšanas aktu.

5. IZPILDĪTĀJA PIENĀKUMI UN TIESĪBAS
5.1. Izpildītāja pienākumi:
5.1.1. sniegt Pakalpojumus saskaņā ar Līguma noteikumiem, nodrošinot netraucētu Objektu lietošanu. Ja Pakalpojumu ietvaros ir veicami darbi, kas traucē vai varētu traucēt Objekta lietošanu, saskaņot to veikšanas laiku ar Pasūtītāju;
5.1.2. pirms Pakalpojuma sniegšanas Objektā saskaņot ar Pasūtītāju Pakalpojumu veikšanas laiku un Pakalpojumu izpildes organizatoriskos jautājumus;
5.1.3. pieņemt Objektu un parakstīt Objekta pieņemšanas un nodošanas aktu 5 (piecu) dienu laikā no minētā akta saņemšanas saskaņā ar Tehniskajā specifikācijā noteikto;
5.1.4. nodrošināt, ka Izpildītāja rīcībā ir kvalitatīvai Pakalpojumu sniegšanai nepieciešamais tehniskais aprīkojums (instrumenti, mēraparāti, nepieciešamā tehnika, līdzekļi, licencētas programmatūras u.c.), nepieciešamās profesionālās un organizatoriskās spējas;
5.1.5. [bookmark: _heading=h.tyjcwt]nodrošināt, ka Pakalpojumus sniegs augsti kvalificēti un attiecīgajā jomā sertificēti speciālisti, kuriem ir visas nepieciešamās atļaujas/sertifikāti/licences, ja tādas nepieciešamas saskaņā ar Latvijas Republikas un Eiropas Savienības normatīvajiem aktiem un standartiem;
5.1.6. Līguma parakstīšanas dienā nodrošināt spēkā esošus Izpildītāja, tā Apakšuzņēmēju un to darbinieku sertifikātus un licences, kas ir nepieciešami Pakalpojumu sniegšanai saskaņā ar normatīvajiem aktiem un visā Līguma spēkā esamības laikā nodrošināt šajā apakšpunktā minēto sertifikātu un licences spēkā esamību;
5.1.7. sniedzot Pakalpojumus, ievērot ugunsdrošības prasības, darba drošības noteikumus, Pasūtītāja iekšējās kārtības noteikumus, Objekta lietotāju iekšējos noteikumus un apsardzes noteikumus, tajā skaitā fiziskās apsardzes prasības;
5.1.8. ievērot pilnu konfidencialitāti attiecībā pret jebkuru Objekta telpās esošo informāciju, kuru Izpildītāja darbinieki var tieši vai netieši iegūt Pakalpojumu sniegšanas procesā. Ir aizliegta jebkuru Objekta telpās esošo dokumentu, informācijas nesēju vai to saturu kopēšana, fotografēšana, filmēšana vai to izņemšana. Izpildītājs nodrošina Pakalpojumu sniegšanas laikā tieši vai netieši iegūtās informācijas neizpaušanu trešajām personām;
5.1.9. segt visus zaudējumus, kā arī par saviem līdzekļiem novērst visus bojājumus, kas Izpildītāja, tā Apakšuzņēmēju un to darbinieku vai citas Pakalpojumu izpildē Izpildītāja iesaistītās personas darbības vai bezdarbības rezultātā radušies Pasūtītājam vai trešajām personām;
5.1.10. informēt Pasūtītāju par Pakalpojumu sniegšanas laikā konstatētajiem Pakalpojumu/ Objekta/tā daļas defektiem, bojājumiem un nepilnībām;
5.1.11. sniegt Pasūtītājam Pasūtītāja pieprasīto informāciju par Pakalpojumu izpildi;
5.1.12. pēc Pakalpojumu sniegšanas atstāt tīru un sakārtotu Pakalpojumu sniegšanas vietu Objektā;
5.1.13. uzņemties Pasūtītāja Līguma noteiktajā kārtībā pieteikto papildu Pakalpojumu apjomu;
5.1.14. pēc pamatota Pasūtītāja rakstveida pieprasījuma saņemšanas, nekavējoties nodrošināt jebkura Izpildītāja vai tā Apakšuzņēmēja darbinieka nomaiņu ar citu Līguma nosacījumiem atbilstošo darbinieku;
5.1.15. pēc Pasūtītāja pieprasījuma nodot Izpildītāja darbinieku/speciālistu datus to apstrādei ar mērķi nodrošināt Objekta drošības prasību ievērošanu, sniedzot Pakalpojumus Objektā;
5.1.16. uzņemties pilnu materiālo atbildību par Objektam, Pasūtītājam vai trešajām personām nodarītajiem zaudējumiem un segt visus zaudējumus, kas Izpildītāja, tā speciālistu vai Apakšuzņēmēju darbības vai bezdarbības rezultātā radušies;
5.1.17. nodrošināt telefona numuru un e-pasta adresi (sasniedzama/darbojas diennakts režīmā 24 h/7d), uz kuru Pasūtītājs, Objekta lietotāji un to darbinieki ziņo par avārijām, piesaka pretenzijas/sūdzības/ieteikumus (turpmāk – Pieteikumi). Visus saņemtos Pieteikumus Izpildītājam jāreģistrē uzskaites sistēmā, norādot pieteicēja telefona numuru vai e-pasta adresi, pieteikuma datumu, laiku, īsu problēmas aprakstu, maksimāli pieļaujamo izpildes laiku pēc līguma. Saņemot Pieteikumu par avārijas gadījumu, Izpildītājam jānodod informācija telefoniski un jānosūta e-pasta ziņojums Pasūtītāja norādītajām personām ne vēlāk kā 15 (piecpadsmit) minūšu laikā no pieteikuma saņemšanas brīža. Izpildītājam katru darba dienu jānodrošina Pieteikuma izpildes norises fiksēšana uzskaites sistēmā, norādot tā statusu – “izpildīts, datums”; “neizpildīts, pamatojums, prognozētais izpildes datums”.
5.2. Izpildītāja tiesības:
5.2.1. saņemt samaksu par Pasūtītājam atbilstoši Līgumam kvalitatīvi un pilnā apmērā sniegtiem Pakalpojumiem saskaņā ar Līgumu;
5.2.2. saņemt no Pasūtītāja tā rīcībā esošo informāciju un dokumentus, kas nepieciešami Pakalpojumu sniegšanai.

6. PASŪTĪTĀJA PIENĀKUMI UN TIESĪBAS
6.1. Pasūtītāja pienākumi:
6.1.1. sniegt Izpildītājam Pakalpojumu sniegšanai nepieciešamo un Pasūtītāja rīcībā esošo informāciju un dokumentus;
6.1.2. nodrošināt Izpildītāja, tā Apakšuzņēmēju un darbinieku iekļūšanu Objektā Pakalpojumu sniegšanai;
6.1.3. informēt Izpildītāju par konstatētajiem Inženierkomunikāciju defektiem, bojājumiem un nepilnībām;
6.1.4. veikt savlaicīgu samaksu par Līgumā noteiktajā kārtībā sniegtajiem Pakalpojumiem atbilstoši Līgumā paredzētiem termiņiem un apjomiem.
6.2. Pasūtītāja tiesības:
6.2.1. [bookmark: _heading=h.3dy6vkm]papildināt vai samazināt Pakalpojumu ietvaros veicamo darbu apjomu vai Inženierkomunikāciju skaitu, atbilstoši veiktajām izmaiņām Objekta būvprojektā un Objekta faktiskajam stāvoklim pēc būvniecības procesa pabeigšanas, parakstot attiecīgu vienošanos, kas kļūst par Līguma neatņemamu sastāvdaļu. Šajā punktā noteiktajā gadījumā Pakalpojumu izmaksas tiek noteiktas proporcionāli veiktajām izmaiņām Pakalpojumu ietvaros veicamo darbu apjomā un Objektu vai Inženierkomunikāciju skaitā. Finanšu piedāvājumā nenoteiktas papildu Pakalpojumu apjomā ietilpstošo darbu un materiālu cenas tiek noteiktas pēc vidējām  tirgus cenām uz attiecīgās vienošanās parakstīšanas dienu;
6.2.2. veikt Pakalpojumu sniegšanas uzraudzību un kontroli, apturēt Pakalpojumu sniegšanu;
6.2.3. pieaicināt trešo personu Pakalpojumu sastāvā ietilpstošu darbu veikšanai, ja Izpildītāja piedāvātās Pakalpojumu izmaksas neatbilst vidējam tirgus cenas līmenim vai Pasūtītājs nepiekrīt Izpildītāja piedāvātajiem tehniskajiem risinājumiem;
6.2.4. nepieņemt Pakalpojumus, ja tie ir sniegti neatbilstoši Līguma nosacījumiem.

7. APDROŠINĀŠANA
7.1. Izpildītājs pirms Pakalpojumu uzsākšanas iesniedz Pasūtītājam Izpildītāja[footnoteRef:1], vispārējās civiltiesiskās atbildības apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina Izpildītāja un Līguma izpildes laikā Izpildītāja piesaistīto Apakšuzņēmēju, ja tādi tiks piesaistīti, civiltiesiskās atbildības apdrošināšanu konkrētajā Objektā ar kopējo atbildības limitu un atbildības limitu par katru gadījumu ne mazāku kā 200 000.00 EUR (divi simti tūkstoši eiro, 00 centi) un pašrisku ne lielāku kā 200.00 EUR (divi simti eiro, 00 centi) par zaudējumiem. Izpildītājam vispārējās civiltiesiskās apdrošināšanas polisē jāiekļauj sekojošais: [1:  Piezīme. Ja Izpildītājs ir piegādātāju apvienība, prasība par apdrošināšanu tiek attiecināta uz personālsabiedrību.] 

7.1.1. kā trešajai personai ir jābūt minētai – Nodrošinājuma valsts aģentūrai;
7.1.2. atlīdzināmie zaudējumi – zaudējumi trešo personu veselībai, dzīvībai vai mantai, tieši izrietoši finansiāli zaudējumi no kaitējuma trešo personu veselībai, dzīvībai vai mantai, kā arī ietverot glābšanas, ekspertīzes un juridiskos izdevumus;
7.1.3. atbildība par īpašumu, kas nodots Izpildītāja uzraudzībā vai kontrolē, vai ar kuru Izpildītājs strādā, sniedzot Pakalpojumus;
7.1.4. apdrošināšanas periods ietver Pakalpojumu izpildes periodu;
7.1.5. apdrošināšanas segumā jāiekļauj visi Apakšuzņēmēji;
7.1.6. apdrošinātā teritorija – visi Objekti, kuros tiek veikta Pakalpojumu izpilde. 
7.2. Izpildītājam jānodrošina, ka vispārējās civiltiesiskās atbildības apdrošināšanas polisēs norādītais atbildības limits, tiek saglabāts nemainīgs visu apdrošināšanas periodu.
7.3. Izpildītājs nodrošina Līguma 7.1.punktā minētās apdrošināšanas esamību no Pakalpojumu sniegšanas uzsākšanas visu Līguma spēkā esamības laiku.
7.4. Izpildītājam ir pienākums iepriekš saskaņot apdrošināšanas līguma un apdrošināšanas polises projektus ar Pasūtītāju. Jebkādi grozījumi apdrošināšanas polisē ir iepriekš rakstveidā jāsaskaņo ar Pasūtītāju. Gadījumā, ja Izpildītājs neievēro šajā punktā noteikto, uzskatāms, ka Izpildītājs nav izpildījis Līgumā noteikto pienākumu par apdrošināšanas polises nodrošināšanu un uzturēšanu Līgumā noteiktajā kārtībā un termiņā.
7.5. Ja apdrošināšanas polisei Līguma 7.3.punktā minētajā laikā beidzas termiņš, Izpildītājs iesniedz Pasūtītajam jaunus tāda paša veida un satura Līguma 7.1.punktā noteiktos dokumentus ne vēlāk kā 10 (desmit) darba dienas pirms iepriekšējās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus.


8. [bookmark: _heading=h.1t3h5sf]PUŠU ATBILDĪBA UN LĪGUMSODS
8.1. Puses ir savstarpēji atbildīgas par kaitējumu un zaudējumiem, kas viņu darbības vai bezdarbības dēļ Līguma izpildes gaitā/rezultātā nodarīts otrai Pusei vai trešajām personām.
8.2. Ja Pasūtītāja vainas dēļ tiek novilcināti Līgumā noteiktie maksājumi, Izpildītājs ir tiesīgs piemērot Pasūtītājam līgumsodu 0,1% (procenta desmitās daļas) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no pamatparāda.
8.3. Par Izpildītājam Līgumā noteikto termiņu neievērošanu, izņemot Līguma 8.6.punktā noteikto gadījumu, Pasūtītājam ir tiesības piemērot Izpildītājam līgumsodu 0,1% (procenta desmitās daļas) apmērā no Līguma kopējās summas par katru nokavēto dienu, bet ne vairāk kā 10% (desmit procenti) no Līguma kopējās summas.
8.4. Ja Izpildītājs neiesniedz Līguma 7.1.punktā noteiktās un Līguma noteikumiem atbilstošas apdrošināšanas polises Līgumā noteiktajā kārtībā un termiņā, vai Līguma 7.1.punktā noteikto polišu termiņa izbeigšanās gadījumā nenoslēdz jaunu apdrošināšanas līgumu un neiesniedz Pasūtītājam Līguma noteiktajā kārtībā attiecīgo polisi, vai neatjauno civiltiesiskās atbildības limitu Līguma 7.1.punktā noteiktajā apmērā, Pasūtītājam ir tiesības piemērot Izpildītājam līgumsodu 50.00 EUR (piecdesmit eiro, 00 centi) apmērā par katru nokavēto dienu līdz minēto Līguma noteikumu izpildei, bet ne vairāk kā 10% (desmit procenti) no Līguma kopējās summas.
8.5. Par Līguma 5.1.8.punktā noteikto saistību pārkāpumu, kā arī par Līguma 11.nodaļā minētās informācijas izpaušanu, ja to izdarījis Izpildītājs vai tā nodarbinātie speciālisti, vai tā piesaistītie Apakšuzņēmēji vai to personāls, Pasūtītājs ir tiesīgs piemērot Izpildītājam līgumsodu 1000.00 EUR (viens tūkstotis eiro, 00 centi) apmērā par katru gadījumu.
8.6. Ja Izpildītājs neievēro Tehniskajā specifikācijā noteikto reaģēšanas laiku Objektā, Pasūtītājam ir tiesības piemērot Izpildītājam līgumsodu 30.00 EUR (trīsdesmit eiro, 00 centi) apmērā par katru stundu, kas pārsniedz Pasūtītāja norādīto termiņu, bet ne vairāk kā 10% (desmit procenti) no Līguma kopējās summas.
8.7. Ja Izpildītājs nepilda kādu no Līguma vai tā pielikumu noteikumiem, izņemot gadījumos, kas minēti citos Līguma 8.nodaļas punktos, Pasūtītājs ir tiesīgs piemērot līgumsodu 400.00 EUR (četri simti eiro, 00 centi) apmērā par katru gadījumu.
8.8. Puses vienojas, ka Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz Līgumu, pienākas Izpildītājam, pirms tā izmaksas Izpildītājam.
8.9. Līgumsoda samaksa neatbrīvo Puses no Līguma saistību pilnīgas izpildes un izdevumu un/vai zaudējumu atlīdzināšanas pienākuma.
8.10. Izpildītājs par Apakšuzņēmēju un to personāla rīcību Līguma ietvaros atbild kā par savu rīcību.

9. NEPĀRVARAMA VARA
9.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja neizpilde notikusi nepārvaramas varas apstākļu iestāšanās rezultātā pēc Līguma spēkā stāšanās dienas, ko nebija iespējams ne paredzēt, ne novērst. Par nepārvaramas varas apstākli nav uzskatāma Izpildītāja darbinieku un citu Līguma izpildē Izpildītāja iesaistīto personu (t.sk. Apakšuzņēmēju) saistību neizpilde, nesavlaicīga vai nepienācīga izpilde, kā arī apstāklis, kad Izpildītājam vai tā nodarbinātajiem speciālistiem un/vai Apakšuzņēmējiem vairs nav spēkā esoši sertifikāti, kas nepieciešamas Līguma saistību izpildei.
9.2. Pusei, kas nokļuvusi nepārvaramas varas apstākļos, nekavējoties rakstiski jāinformē par to otra Puse un, ja iespējams, ziņojumam jāpievieno kompetentas iestādes izziņa, kas satur nepārvaramas varas apstākļu apstiprinājumu un raksturojumu.
9.3. Ja nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā paziņojot otrai Pusei vismaz 15 (piecpadsmit) dienas iepriekš.
9.4. Par zaudējumiem, kas radušies nepārvaramas varas apstākļu dēļ, neviena no Pusēm nav atbildīga, ja Puse ir informējusi otru Pusi atbilstoši Līguma 9.2.punktam.

10. STRĪDI
10.1. Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja sarunas strīdus neatrisina, tie tiks izšķirti Latvijas Republikas tiesā, piemērojot Latvijas Republikā spēkā esošos normatīvos aktus.
10.2. Ja sakarā ar Līgumu vai tā izpildi starp Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt un/vai apturēt Pakalpojumu sniegšanu vai kā citādi kavēt Pakalpojumu sniegšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.

11. KONFIDENCIALITĀTE
11.1. Izpildītājs ievēro konfidencialitāti, tajā skaitā:
11.1.1. nodrošina Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
11.1.2. aizsargā, neizplata un, bez iepriekšējas Pasūtītāja rakstiskas atļaujas saņemšanas, neizpauž trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
11.1.3. Izpildītājam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Izpildītājs nodrošina, ka tā Apakšuzņēmēji un darbinieki ievēro un izpilda minēto nosacījumu.
11.2. Pasūtītājs ievēro konfidencialitāti un bez Izpildītāja rakstiskas atļaujas saņemšanas neizpauž trešajām personām pilnīgi vai daļēji ar Līgumu vai citu ar to izpildi saistītu dokumentus, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu Līguma priekšmetu un tā izpildes rezultātu.
11.3. Konfidencialitātes ierobežojumi neattiecas uz publisku un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
11.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kurām šādas tiesības ir noteiktas Latvijas Republikas normatīvajos aktos.
11.5. Līguma nodaļas noteikumiem nav laika ierobežojuma un uz to neattiecas Līguma spēkā esamības termiņš.

12. FIZISKO PERSONU DATU AIZSARDZĪBA
12.1. Līguma izpildes ietvaros, tai skaitā, veicot savstarpēju fizisko personu datu nodošanu – pieņemšanu un secīgu apstrādi nolūkā nodrošināt Līguma izpildi, Izpildītājs un Pasūtītājs fizisko personu datu apstrādi regulējošo normatīvo aktu kontekstā ir atsevišķi personas datu apstrādes pārziņi.
12.2. Izpildītājs un Pasūtītājs nodrošina fizisko personu datu apstrādi saskaņā ar Līgumu un fizisko personu datu apstrādi regulējošiem normatīviem aktiem, tai skaitā:
datu subjektu atbilstoši regulas “EIROPAS PARLAMENTA UN PADOMES REGULA (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” 13. un 14.pantam informē tā Puse, kas personas datus iegūst;
datu subjekta pieprasījuma gadījumā, atbildi noteiktajā termiņā gatavo tā Puse, kura ir saņēmusi datu subjekta pieprasījumu;
datu subjekta tiesību īstenošanu katra Puse nodrošina attiecībā uz to personas datu apstrādi, ko tā veic līdz personas datu nodošanai otrai Pusei;
katra Līguma puse īsteno atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka apstrāde notiek saskaņa ar fizisko personu datu apstrādi regulējošiem normatīviem aktiem.
12.3. Puses pēc attiecīga otras Puses rakstiska pieprasījuma nodrošina viena otrai nepieciešamo atbalstu personas datu aizsardzības pārkāpumu un datu subjektu pieprasījumu gadījumos (personas datu aizsardzības pārkāpuma gadījumā – ne vēlāk kā 24 (divdesmit četru)  stundu laikā, citos gadījumos – ne vēlāk kā 2 (divu) nedēļu laikā).
12.4. Izpildītājs un Pasūtītājs nav atbildīgi par iespējamiem otras Puses personas datu aizsardzības pārkāpumiem, kas saistībā ar Līguma  izpildi notikuši līdz brīdim, kad otra Puse personas datus ir nodevusi attiecīgi Pasūtītājam vai Projektētājam.

13. APAKŠUZŅĒMĒJU UN SPECIĀLISTU MAIŅA UN PIESAISTĪŠANA
13.1. Izpildītājs pēc Līguma noslēgšanas, bet ne vēlāk kā uzsākot Pakalpojumu izpildi iesniedz Pasūtītājam Pakalpojumu sniegšanā iesaistīto Apakšuzņēmēju sarakstu (3.pielikums) un Speciālistu sarakstu (4.pielikums). Apakšuzņēmēju sarakstā un Speciālistu sarakstā  Izpildītājs norāda Līguma izpildē iesaistītos Apakšuzņēmējus (t.sk. Apakšuzņēmēju apakšuzņēmējus) un Speciālistus. Apakšuzņēmēju sarakstā Izpildītājs norāda apakšuzņēmēja nosaukumu, kontaktinformāciju, pārstāvēttiesīgo personu, nododamo darbu apjomu un apakšuzņēmēja veicamo darbu aprakstu.
13.2. Izpildītājam ir pienākums nekavējoties informēt Pasūtītāju par jebkurām izmaiņām Apakšuzņēmēju sarakstā un Speciālistu sarakstā norādītajā informācijā.
13.3. Izpildītājs nav tiesīgs bez saskaņošanas ar Pasūtītāju veikt Speciālistu sarakstā norādīto speciālistu un Apakšuzņēmēju sarakstā norādīto apakšuzņēmēju nomaiņu un/vai iesaistīt papildu Apakšuzņēmējus Līguma izpildē. Pasūtītājs ir tiesīgs pirms lēmuma pieņemšanas par Speciālistu sarakstā norādīto speciālistu un/vai Apakšuzņēmēju sarakstā norādīto Apakšuzņēmēju nomaiņu prasīt nomaināmo speciālistu un/vai Apakšuzņēmēja viedokli par nomaiņas iemesliem.
13.4. Pasūtītājs nepiekrīt Speciālistu sarakstā un/vai Apakšuzņēmēju sarakstā norādītā personāla un/vai Apakšuzņēmēju nomaiņai Līgumā norādītajos gadījumos un gadījumos, kad Speciālistu sarakstā norādītā personāla un/vai Apakšuzņēmēju sarakstā norādīto Apakšuzņēmēju nomaiņai piedāvātais personāls un/vai piedāvātie Apakšuzņēmēji neatbilst Iepirkuma nolikumā Izpildītāja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā personālam un/vai Apakšuzņēmējiem, kas tika vērtēts Iepirkuma norises laikā.
13.5. Pasūtītājs nepiekrīt Apakšuzņēmēju sarakstā norādīto Apakšuzņēmēju nomaiņai, ja pastāv kāds no šādiem nosacījumiem:
13.5.1. piedāvātais Apakšuzņēmējs neatbilst Iepirkuma nolikumā Apakšuzņēmējiem izvirzītajām prasībām;
13.5.2. tiek nomainīts Apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
13.5.3. piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 000 euro (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
13.5.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem;
13.5.5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem;
13.5.6. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju iepirkuma līguma izpildes nodrošināšanai.
13.6. Pasūtītājs pieņem lēmumu atļaut vai atteikt Speciālistu sarakstā norādīto speciālistu un/vai Apakšuzņēmēju sarakstā norādīto Apakšuzņēmēju nomaiņai vai jaunu Apakšuzņēmēju iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.

14. PUŠU PĀRSTĀVJI
14.1. Pasūtītāja kontaktpersonai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/pieņemšanu, organizēt Pakalpojumu pieņemšanu un parakstīt Pieņemšanas–nodošanas aktus, parakstīt aktu par Objekta, kurā sniedzams Pakalpojums, nodošanu un/vai pieņemšanu un citus aktus, dot norādījumus par Līguma un Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Pakalpojumu izpildes termiņus. Pasūtītāja kontaktpersonas: vārds, uzvārds, amats, tālr. ____, mob. tālr. _____, e-pasts: _____.
14.2. Pasūtītāja kontakttālrunis: tālr. _______ vai sūtot ziņu e-pastā: __________ (izņemot avārijas gadījumus), kurā tiek reģistrētas visas Izpildītāja pretenzijas/pieteikumi un atzīmes par to pieteikšanas laiku.
14.3. Izpildītāja kontaktpersonai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, pretenzijas, pieņemt darbus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/pieņemšanu, nodrošināt Pakalpojumu pieņemšanu, dot norādījumus par Līguma un Pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa ir/nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Pakalpojumu izpildes termiņus vai Pakalpojumu apjomus. Izpildītāja kontaktpersona: _________ tālr. ______, mob. tālr._________, e-pasts:________________.
14.4. Izpildītājs Līguma darbības laikā nodrošina diennakts zvanu centra darbību, tālr.__________ un e-pasts:_________, kurā tiek reģistrētas visas Pasūtītāja pretenzijas/pieteikumi/sūdzības, un atzīmes par to novēršanas laiku.
14.5. Puses var nomainīt šajā nodaļā norādītās personas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.
14.6. Visi paziņojumi Līguma sakarā izdarāmi rakstiski un nosūtāmi otrajai Pusei uz oficiālo elektronisko adresi (e-Adrese), ja paziņojumu tehnisku iemeslu dēļ nav iespējams nosūtīt uz e-Adresi, tad to sūta uz Līguma 17.nodaļā norādīto elektroniskā pasta adresi,  vai pa pastu. Elektroniskā pasta vēstulēm jābūt parakstītām ar elektronisko parakstu un apstiprinātām ar laika zīmogu atbilstoši normatīvo aktu prasībām. Elektroniskā pasta paziņojumi, kas nosūtīti uz Līguma kontaktpersonu elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu oficiālu paziņojumu.
15. LĪGUMA SPĒKĀ STĀŠANĀS UN IZBEIGŠANA
15.1. Līgums stājas spēkā dienā, kad Līgumu ir parakstījušas abas Puses, un ir noslēgts uz laiku līdz Pušu saistību pilnīgai izpildei.
15.2. Izpildītājs uzsāk Pakalpojumu sniegšanu dienā, kad Pasūtītājs ir nodevis Izpildītājam Objektu ar abpusēji parakstītu Objekta pieņemšanas un nodošanas aktu.
15.3. Pasūtītājs ir tiesīgs pasūtīt Pakalpojumus ___ (__________) mēnešu laikā no Objekta pieņemšanas un nodošanas akta abpusējas parakstīšanas dienas vai līdz brīdim, kad Pasūtītāja saņemto Pakalpojumu summa ir sasniegusi Līguma 3.1.punktā noteikto Līguma kopējo summu (atkarībā no tā, kurš no nosacījumiem iestājas pirmais).
15.4. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji Līgumā noteiktajā kārtībā.
15.5. [bookmark: _Hlk159586439]Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darba dienas iepriekš un neatlīdzinot tādējādi radušos zaudējumus, ja:
15.5.1. Izpildītājam ir uzsākts maksātnespējas process vai likvidācija, vai ir iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem;
15.5.2. Izpildītājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam;
15.5.3. Pakalpojumi tiek sniegti neatbilstoši Latvijas Republikā spēkā esošo normatīvo aktu prasībām vai Līguma prasībām, Izpildītājs neievēro Pasūtītāja norādījumus vai arī nepilda kādas Līgumā noteiktās saistības vai pienākumus un, ja Izpildītājs šādu neizpildi nav novērsis 10 (desmit) darba dienu laikā pēc attiecīga rakstiska Pasūtītāja paziņojuma nosūtīšanas;
15.5.4. Pasūtītājs ir iesniedzis Izpildītājam pretenziju saskaņā ar kādu no Līguma 4.nodaļas punktiem;
15.5.5. Pasūtītājam ir zudusi nepieciešamība saņemt Pakalpojumus Objektā;
15.5.6. līdz Līguma 15.2.punktā noteiktajai Pakalpojumu sniegšanas uzsākšanas dienai Pasūtītājam nav piešķirts finansējums Līgumā noteikto Pakalpojumu izpildes nodrošināšanai Līguma 3.1.punktā noteiktajā apmērā;
15.5.7. līdz Līguma 15.2.punktā noteiktajai Pakalpojumu sniegšanas uzsākšanas dienai Pasūtītājs vienpusēji pārtraucis ar Izpildītāju Iepirkuma ietvaros noslēgto līgumu par Objekta projektēšanu, būvdarbiem un autoruzraudzību.
15.6. Pasūtītājam ir tiesības nekavējoties vienpusēji atkāpties no Līguma, par to rakstiski paziņojot Izpildītājam, un neatlīdzinot tādējādi radušos zaudējumus, ja:
15.6.1. Izpildītāja darbība ir izbeigta vai pārtraukta, ir apturēta tā saimnieciskā darbība;
15.6.2. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
15.7. Izpildītājs ir tiesīgs vienpusēji atkāpties no Līguma, neatlīdzinot nekādus zaudējumus un nosūtot par to rakstisku paziņojumu uz Pasūtītāja juridisko adresi 10 (desmit) dienas iepriekš, ja ir iestājies vismaz viens no šādiem gadījumiem:
15.7.1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un maksājumu kavējums pārsniedz 45 (četrdesmit piecas) dienas;
15.7.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.


16. CITI NOTEIKUMI
16.1. Jebkuri grozījumi vai papildinājumi Līgumā, izņemot Līguma 14.nodaļā un Līguma 16.5.punktā minētajos gadījumos, izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
16.2. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
16.3. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
16.4. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
16.5. Ja kādai no Pusēm tiek mainīts juridiskais statuss vai kādi Līgumā minētie Pušu rekvizīti (tālruņa numurs, e-pasts, adreses, u.c.), tad tā Puse nekavējoties rakstiski paziņo par to otrai Pusei, atbilstoši Līguma 14.6.punktam. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par saistīto Pusi.
16.6. Ja kādā no Līguma un tā pielikumu noteikumiem ir pretruna, Puses piemēro Līguma noteikumus.
16.7. Līgums ir sagatavots uz __ (________) lapām elektroniska dokumenta veidā un parakstīts ar drošu elektronisko parakstu.
16.8. Līgumam tā parakstīšanas brīdī tiek pievienoti šādi pielikumi, kas ir Līguma neatņemamas sastāvdaļas:
16.8.1. 1.pielikums – Tehniskā specifikācija – Inženierkomunikāciju tehniskā apkope un remontdarbi uz _____ (____) lapām;
16.8.2. 2.pielikums – Finanšu piedāvājums uz ___ (____) lapām;
16.8.3. 3.pielikums – Apakšuzņēmēju saraksts uz __ (____) lapām;
16.8.4. 4.pielikums – Speciālistu saraksts uz __ (____) lapām;
16.8.5. 5.pielikums – Objekta pieņemšanas un nodošanas akts.

17. PUŠU REKVIZĪTI UN PARAKSTI
	Pasūtītājs:
Nodrošinājuma valsts aģentūra 
reģistrācijas Nr.90009112024
Čiekurkalna 1.līnija 1 k-2, Rīga, LV-1026
tālr. ___________
e-pasts: __________
Valsts kase, kods: __________
Konta Nr.___________________________

<Paraksta tiesīgās personas amats (paraksts*) vārds un uzvārds>

	Izpildītājs:
___________________________
reģistrācijas Nr._________________
juridiskā adrese:
tālr. __________,
e-pasts: __________
Banka: _________, kods ___________
Konta Nr.__________________________

<Paraksta tiesīgās personas amats (paraksts*) vārds un uzvārds>



DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU*.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.




[bookmark: _GoBack]5.pielikums
Paraugs
 
OBJEKTA PIEŅEMŠANAS UN NODOŠANAS AKTS
 
20__.gada. “___” ______________ līgumam Nr.________
Par _____________________________

Rīgā,                                                                           				20__.gada __.________
 
___________________, (turpmāk – Pasūtītājs), no vienas puses, un _____________, (turpmāk – Izpildītājs), no otras puses, (Pasūtītājs un Izpildītājs kopā – saukti Puses, bet katrs atsevišķi Puse), saskaņā ar 20__.gada __._______ līgumu Nr.______________ “Par___________________ (Objekts: __________________ (kadastra apz. ______________________)) (turpmāk – Līgums), parakstot šo aktu apliecina un konstatē sekojošo:

1. Pasūtītājs ir nodevis, un Izpildītājs ir pieņēmis Objektu ______________________________ /adrese, kadastra apz./, Līgumā noteikto Pakalpojumu izpildei. Pielikumā Tehniskajā specifikācijā norādītie inženiertīkli un inženiertehniskās sistēmas, iekārtas un to elementi Objektā, kam tiek veikta tehniskā apkope un remonts (saraksts).
2. No akta parakstīšanas dienas līdz Objekta nodošanai atpakaļ Pasūtītājam, Izpildītājs uzņemas materiālo atbildību par Objekta inženiertīkliem un inženiertehniskajām sistēmām, t.sk., bet ne tikai par Līguma darbības laikā Objektam un/vai Pasūtītājam un/vai trešajām personām radītajiem zaudējumiem un kaitējumu.
3. Par Objektu atbildīgās kontaktpersonas:
3.1. amats, vārds, uzvārds, tālruņa nr., e-pasts:_____ ;
3.2. amats, vārds, uzvārds, tālruņa nr., e-pasts:_____.
4. Izpildītājs, parakstot Objekta pieņemšanas–nodošanas aktu, apliecina, ka ir saņēmis no Pasūtītāja visu nepieciešamo  informāciju un dokumentāciju Pakalpojuma sniegšanai un Pakalpojums saskaņā ar Tehnisko specifikāciju tiks sniegts pilnā apjomā no Objekta pārņemšanas brīža.
5. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu. Pielikums – uz __ lapām.
 
	Izpildītājs:
	Pasūtītājs:

	<Kontaktpersonas/ Pilnvarotās personas amats (paraksts*) vārds un uzvārds>
	<Kontaktpersonas amats (paraksts*) vārds un uzvārds>

